b'\n_START_ARTICLE_\nVojmir Bratina\n_START_SECTION_\n\xc5\xbdivljenje in delo\n_START_PARAGRAPH_\nRodil se je v \xc5\xa0turjah v dru\xc5\xbeini J. Bratine. Po 1. svetovni vojni se je dru\xc5\xbeina preselila v Ljubljano, kjer je dokon\xc4\x8dal gimnazijo, nadaljeval \xc5\xa1tudij na oddelju za strojni\xc5\xa1tvo ljubljanske Tehni\xc5\xa1ke fakultete ter ga 1940 z diplomo dokon\xc4\x8dal v Zagrebu. Kasneje se je izpopolnjeval na rudarskem oddelku Univerze v Ljubljani in postal 1943 \xc5\xa1e in\xc5\xbeenir rudarstva. V letih 1943 in 1944 je bil lektor na metalur\xc5\xa1kem oddelku ljubljanske univerze. Leta 1945 je od\xc5\xa1el v emigracijo ter \xc5\xa1tudiral kemijo na Univerzi v Bologni (1945-1947). Nato se je 1948 izselil v Kanado in tu \xc5\xa1tudiral fiziko na univerzi v Torontu (1951-1954) ter doktoriral z disertacijo o\xc2\xa0\xc2\xbbtitanun najva\xc5\xbenej\xc5\xa1i kovini pri gradnji veleraket\xc2\xab. Zaposlil se je na znanstvenem raziskovalnem zavodu Ontario Research Fundation v Torontu, kjer je vodil delo na Metal Physies Section. Bratina je bil priznan mednarodni strokovnjak in \xc4\x8dlan raznih strokovnih organizacij. Udele\xc5\xbeil se je \xc5\xa1tevilnih znanstvenih fizikalnih kongresov in napisal ve\xc4\x8d znanstvenih \xc4\x8dlankov, razprav in \xc5\xa1tudij iz fizike trdnih teles in kovin, o elektronski mikroskopiji, o nizkih temperaturah, o feromagnetizmu itd.'